
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 911 


26 Ιουλίου 2000 


ΑΠΟΦΑΣΕΙ Σ 

Αριθ. 4864/8/8-γ' 

Περιεχόμενο και διαδικασία χορήγησης Ειδικού Δελτίου 
Ταυτότητας σε ομογενείς χωρών τέως Ε.Σ.Σ.Δ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΞΩΤΕΡΙΚΩΝ - 
ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 1 παρ. 11 και 13 του Ν. 
2790/2000 "Αποκατάσταση των παλιννοστούντων ομογε¬ 
νών από την τ. Σοβιετική Ένωση και άλλες διατάξεις" (Α'- 
24). 

2. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α'-137), το οποίο 
προστέθηκε με το άρθρο 27του Ν. 2081/1992 (Α'-154) και 
αντικαταστάθηκεμετο άρθρο 1 του Ν. 2469/1997 (Α'-38). 

3. Τις διατάξεις του άρθρου 29 του Ν. 1558/1985 "Κυ¬ 
βέρνηση και Κυβερνητικά Όργανα" (Α-137), όπως συ¬ 
μπληρώθηκε με την παρ. 4του άρθρου 7του Ν. 1943/1991 
(Α'- 50). 

4. Τις διατάξειςτου άρθρου 22παρ. 3του Ν. 2362/1995 
"Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις" (Α'-247). 

5. Την υπ’ αριθμ. 1039386/441/Α-0006/21-4-2000 από¬ 
φαση του Πρωθυπουργού και του Υπουργού Οικονομι¬ 
κών "Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών" (Β-571). 

6. Το γεγονός ότι από τις διατάξεις της παρούσας από¬ 
φασης προκαλούνται δαπάνες σε βάρος του κρατικού 
προϋπολογισμού ύψους 12.000.000 δρχ. περίπου για το 
έτος 2000 και για καθένα από τα επόμενα έτη. Από τις δα¬ 
πάνες αυτές, εκείνες του έτους 2000, θα καλυφθούν από 
τις πιστώσεις που έχουν εγγράφει στον Προϋπολογισμό 
του Υπουργείου Δημόσιας Τάξης (Ε.Φ. 43-110 ΚΑΕ 1111). 
Οι δαπάνες του έτους 2001 και για καθένα από τα επόμε¬ 
να έτη θα προβλέπονται στις πιστώσεις των Κ.Α.Ε. 1111 
που θα εγκρίνονται γιατο σκοπό αυτό στους αντίστοιχους 
Π/Υ εξόδων Ε.Φ. 43-110 "ΕΛΛΗΝΙΚΗ ΑΣΤΥΝΟΜΙΑ", απο¬ 
φασίζουμε: 


Άρθρο 1. 

Διαδικασία χορήγησης Ειδικού Δελτίου Ταυτότητος 
Ομογενούς (Ε.Δ.Τ.Ο.). 

1. Όσοι δικαιούνται να αποκτήσουν, σύμφωνα με την 
παράγραφο 11 του άρθρου 1 του Ν. 2790/2000 (Α'-24), Ει¬ 
δικό Δελτίο Ταυτότητας Ομογενούς (Ε.Δ.Τ.Ο.) υποβάλ¬ 
λουν αυτοπροσώπως σχετική αίτηση με τα δικαιολογητι- 
κά της παρ. 3 του άρθρου 1 του ιδίου νόμου, στο Γενικό 
Γραμματέα της Περιφέρειας του τόπου διαμονής τους, 
εφόσον διαμένουν στην Ελλάδα, ή στην Ελληνική Προξε¬ 
νική Αρχή του τόπου κατοικίας, εφόσον διαμένουν σε χώ¬ 
ρες της τέως Σοβιετικής Ένωσης. 

2. Γιατη χορήγηση Ειδικού Δελτίου Ταυτότητος σε ανή¬ 
λικα τέκνα κατά τις διατάξεις της παρ. 13 του άρθρου 1 
του ως άνω νόμου, η σχετική αίτηση μετά των δικαιολο- 
γητικών της παρ. 3 του άρθρου 1 του ιδίου νόμου, υπο¬ 
βάλλεται από τον έχοντα την γονική μέριμνα αυτών. Αν ο 
έχωντη γονική μέριμνα είναι ήδη κάτοχος Ε.Δ.Τ.Ο., δικαι¬ 
ούνται αντίστοιχου δελτίου και τα ανήλικατέκνα αυτού, το 
οποίο χορηγείται από την αρμόδια κατά την παράγραφο 
8 αστυνομική Αρχή, όπου υποβάλλεται η σχετική αίτηση 
με τα παρακάτω δικαιολογητικά: 

α. Το Ε.Δ.Τ.Ο. του γονέα. 

β. Ληξιαρχική πράξη γέννησης του τέκνου. 

γ. Ληξιαρχική πράξη γάμου ή πιστοποιητικό αναγνώρι¬ 
σης ή υιοθεσίας. 

3. Η αίτηση, για την χορήγηση του Ε.Δ.Τ.Ο. πέραν των 
προαναφερομένων δικαιολογητικών, στις παρ. 1 και2του 
παρόντος άρθρου συνοδεύεται και από: 

α. Βεβαίωση της αστυνομικής ή Ελληνικής Προξενικής 
Αρχής του τόπου κατοικίας του αιτούντος, περί της δα- 
κτυλοσκοπήσεώς του. Σε περίπτωση που η δακτυλοσκό- 
πηση αφορά ανήλικο αυτή πραγματοποιείται εφόσον έχει 
συμπληρωθεί το 14ο έτος της ηλικίας. 

β. Τρεις πρόσφατες φωτογραφίες, τύπου αστυνομικής 
ταυτότητας. 

4. Γιατους διαμένοντες στην Ελλάδα ομογενείς, με την 
υποβολή της αίτησης, ο Γ ενικός Γ ραμματέας της Περιφέ¬ 
ρειας, χορηγεί σχετική βεβαίωση ότι κατατέθηκε αίτηση 
για χορήγηση Ε.Δ.Τ.Ο. Στη βεβαίωση αναγράφονται το 
όνομα, το επώνυμο, το πατρώνυμο, ο αριθμός διαβατηρί¬ 
ου, το έτος και ο τόπος γέννησης και η διεύθυνση κατοι¬ 
κίας του αιτούντος, η ημερομηνία κατάθεσης της αίτησης 

και ο αριθμός πρωτοκόλλου και επικολλάται φωτογραφία 
του αιτούντος, η οποία σφραγίζεται. 

5. Η αίτηση με τα προαναφερόμενα δικαιολογητικά, για 
τους διαμένοντες σε χώρες της τέως Ε.Σ.Σ.Δ., μαζί με την 
γνωμοδότηση της οικείας Προξενικής Αρχής περίτης ελ¬ 
ληνικής καταγωγής τους, διαβιβάζονται στον Γενικό 
Γραμματέα της Περιφέρειας του τόπου, στον οποίον κα¬ 
τά δήλωσή τους οι ομογενείς επιθυμούν να εγκαταστα¬ 
θούν στην Ελλάδα. 

6. Ο Γενικός Γραμματέας της Περιφέρειας διαβιβάζει 
την αίτηση των ενδιαφερομένων, με τα συνημμένα σ’ αυ¬ 
τή δικαιολογητικά, στην αρμόδια Ειδική Επιτροπή, για τη 
σχετική γνωμοδότηση, κατά τις διατάξεις της παρ. 4 του 
άρθρου 1 του ως άνω νόμου. 

7. Η Ειδική Επιτροπή αποστέλλει στο αρμόδιο για την 
έκδοση της απόφασης χορήγησης του Ε.Δ.Τ.Ο. όργανο 
τη σχετική γνωμοδότηση με: 

α. Την πρωτότυπη αίτηση. 

β. Επικυρωμένα φ/α των λοιπών δικαιολογητικών που 
συνοδεύουν αυτή. 

γ. Μία φωτογραφία. 

8. Ο Υπουργός Δημόσιας Τάξης ή τα εξουσιοδοτημένα 
από αυτόν όργανα, προβαίνουν στην έκδοση της προβλε- 
πόμενης απόφασης, την οποία και κοινοποιούν στον εν¬ 
διαφερόμενο κατά τα οριζόμενα στηνπαρ. 11 του άρθρου 
1 του Ν. 2790/2000 και σε θετική περίπτωση χορηγούντο 
Ε.Δ.Τ.Ο., το οποίο επιδίδεται στον ίδιο τον δικαιούχο με 
αποδεικτικό επιδόσεως που τηρείται στο αρχείο τους. 

9. Για τους διαμένοντες στις χώρες της τ. Ε.Σ.Σ.Δ., η 
προβλεπόμενη σχετική απόφαση καθώς και το Ε.Δ.Τ.Ο., 
αποστέλλονται στην αρμόδια Προξενική Αρχή για την επί¬ 
δοσή τους με τη διαδικασία του προηγουμένου εδαφίου. 
Τα πρωτότυπα αποδεικτικά επιδόσεως αποστέλλονται 
στην Αστυνομική Υπηρεσία, η οποία χορήγησε το 
Ε.Δ.Τ.Ο. και τηρούνται στο αρχείο της. 

10. Οι απορριπτικές αποφάσεις γνωστοποιούνται στις 
αρμόδιες αστυνομικές Υπηρεσίες για την εφαρμογή της 
υφισταμένης νομοθεσίας όπως και στις αρμόδιες Προξε¬ 
νικές Αρχές για ενημέρωση. 

11. Για τη χορήγηση του Ε.Δ.Τ.Ο κατατίθεται χαρτόση¬ 
μο ύψους 2000 δρχ. κατά τις διατάξειςτου άρθρου 18του 
Ν. 2459/1997 (Α'- 17) και άρθρου 18 παρ. 1 του Κώδικα 
χαρτοσήμων. 

Άρθρο 2. 

Περιεχόμενο του Ε.Δ.Τ.Ο. 

Το Ε.Δ.Τ.Ο. περιλαμβάνει τις παρακάτω ενδείξεις στην 
ελληνική και αγγλική γλώσσα : 

- Αριθμό του Ε.Δ.Τ.Ο. 

- Επώνυμο 

- Όνομα 


- Πατρώνυμο 

- Μητρώνυμο 

- Χρονολογία γέννησης (ημέρα - μήνα - έτος) 

-Τόπο γέννησης 

- Υπηκοότητα 

- Διεύθυνση κατοικίας 

- Εκδούσα Αρχή 

- Αριθμό βιβλίου 

- Ημερομηνία χορήγησης 

- Υπογραφή και σφραγίδα εκδούσας αστυνομικής υπη¬ 
ρεσίας. 

Άρθρο 3. 

Ισχύς Ε.Δ.Τ.Ο. 

1. Το Ε.Δ.Τ.Ο. μετά την απόκτηση της ελληνικής ιθαγέ¬ 
νειας του κατόχου αφαιρείται από την αρμόδια αστυνομι¬ 
κή Αρχή, στην οποία κατατίθενται τα προβλεπόμενα για 
την έκδοση Δελτίου Αστυνομικής Ταυτότητος δικαιολο- 
γητικά και στη συνέχεια αποστέλλεται στην εκδούσα αυ¬ 
τό αστυνομική Αρχή, η οποία προβαίνει στην καταστροφή 
του κατά τα ισχύοντα. 

.2. Σε περίπτωση απώλειας ή κλοπής ή φθοράς του 
Ε.Δ.Τ.Ο, αυτό αντικαθίσταται εφαρμοζομένων αναλογι¬ 
κούς των ισχυόντων για τα δελτία αστυνομικής ταυτότη¬ 
τας των Ελλήνων πολιτών. 

3. Οι κάτοχοι Ε.Δ.Τ.Ο. ομογενείς δεν απαιτείται να εφο¬ 
διάζονται με Π ροξενική θεώρηση για την είσοδό τους στη 
χώρα μας. 

Άρθρο 4. 

Ρύθμιση λεπτομερειών. 

Οι λεπτομέρειες εφαρμογής της παρούσας απόφασης, 
ρυθμίζονται με εγκυκλίους του Υπουργού Δημόσιας Τά¬ 
ξης· 

Άρθρο 5. 

Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 


Αθήνα, 17 Ιουλίου 2000 

οι ΥΠΟΥΡΓΟΙ 


ΕΣΩΤΕΡΙΚΩΝ ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΒΑΣΩ ΠΑΠΑΝΔΡΕΟΥ 


ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΔΡΥΣ 

ΑΝΑΣΤΑΣΙΟΣ ΓΙΑΝΝΙΤΣΗΣ 


ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 

